ДОКЛАД ЗА ДЕЙНОСТТА НА НЧ”ИЗГРЕВ-1936”

ЗА ИЗМИНАЛАТА 2022Г.

Добре дошли на годишно отчетно-изборно събрание. Културно-масовата работа през годината беше насочена предимно към приетия културен календар, чествания на празници, бележити дати и годишнини. Нашето читалище се утвърди като място за комуникация на населението от всички възрастови групи.

Уважаеми читалищни членове, дами и господа,с настоящия доклад ще ви запознаем с дейността на Народно читалище „Изгрев-1936”.

-Всяка година започваме с Йорданов ден, хвърляне на кръстта в морето и естествено Катерина е нашия плувец и изважда кръстта от морето.

-Бабин ден се почерпахме в клуба на читалището.

-Трифон зарезан-зарязване на лозовия масив

-В края на февруари направихме мартенска работилница, жените от селото много се постараха и изработихме интересни мартеници, които предадохме в центъра за обществено подпомагане с благотворителна цел. На 1-ви март си направихме почерпка и разменихме мартеници.

-По случай 3-ти март имахме беседа и изчетохме материали свързани с освобождението на България от османско иго.

-8ми март празнувахме в клуба на читалището, предвид епидемичната обстановка, събрахме се 12жени.

-По случай първа пролет 22.03 си направихме „Матине”на чай и разказване на интересни случки за селото.

-По принцип април е месеца на походите , но миналата година беше много студено и направихме само един поход

-Също така си направихме и великденска работилница.Беше много забавно . С помощта на Ванчето Василева , някой от жените моделираха пиленца.Боядисвахме яйца,Розалина донесе от пчелата козуначено тесто, правихме и козунаци.

-На 05.05.присъствахме на празничен концерт в читалището на гр. Шабла , по случай „Гергов ден”.

-На 09.05.всяка година читалището се включва в поднасянето на венци на паметника на съветските летци.

-На 24.05. присъствахме на празничен концерт на площада на гр.Шабла, по случай „Деня на славянската писменост”

-Сбора на селото протече както обикновено.Участници бяха 32деца от детски танцов състав „Бърборино”и две певчески групи от община Шабла. Имаше почерпка подготвена от ресторант „Делфина”

-На 01.06. читалището всяка година се включва в поднасянето на венци в Шабла на паметника на „Загиналите в Дуранкулашкия бунт”.

-Август месец се проведе „Изгрев на пълна луна”с участието на неповторимия Живко Желев, Деси Донева и Красимир Бончев.

-Втора година жените от читалището участваха във „Фестивал на хвърчилата” под надслов „На баба ти хвърчилото”, много е забавно, отзивите за Тюленово са много добри, за това че са много емоционални и дейни.

-Най-голямата ни подготовка е за” Празника на плодородието”. Имахме подготвени над 60броя месни, сладки, тестени, рибни и какви ли не още ястия. Това е огромен труд. Само, който се включва в това мероприятие знае за какво става въпрос. Изказваме благодарност на жените от селото, които се включват в подготовката на празника. Идеята за табелата Тюленово отново беше на Николинка Ставрева, която написа Тюленово от сушен сафрид. Беше облечена като циганка и така посрещна журито. Катерина навива сарми от черничеви листа пред журито. Отново спечелихме наградата за най-богат щанд. Тук не говорим за печалба и за награди , тук говорим, че Тюленово има създаден авторитет за” Деня на Плодородието”откакто съществува този празник.

-„Ден на пенсионера”-беше общински празник и нашите членове на клуба присъстваха.

-Ноември направихме чудесна етнографска изложба под „Тюленовки даряват от сърце”.Не мога да опиша ентусиазма на жените, които отвориха старите ракли и донесоха стари семейни реликви. Клуба беше препълнен с тъкани кърпи, престилки, чаршафи, постелки и какво ли още не, спомени от прабаби, баби и майки.Поканихме на откриването редакторката на вестник „Изгрев” да отрази изложбата.

-„Никулден”-също голям празник, също голяма подготовка. Гости ни бяха за първи път областния управител и зам.областния управител. Останаха много доволни от тържеството и почерпката.

Също така гости ни бяха офицерите и сержантите от запаса и резерва от Шабла, Балчик и Румъния. Рибената чорба и всички рибни ястия бяха приготвени от ресторант „Тюленово

Участници в тържеството бяха детски танцов състав”Бърборино” и певческа група от с.Граничар. Празничен водосвет отслужи отец Павел.

-2022г.отново имаше коледен базар, включихме се с доста видове коледни сладки, но за съжаление всяка следваща година базарите са все по слаби.

Надяваме се настоящата 2023г.също да бъде ползотворна. Предвидени са в културния календар нови мероприятия, надяваме се никога вече да няма епидемична обстановка.

Всяка сряда от 13.00ч.имаме сбирка в клуба на читалището, при хубаво време сме на разходка из селото, на площада, на парка с тюлените или на детската площадка.

На всички, които участват с ентусиазъм в читалищната дейност изказваме своето уважение и благодарност.